USA mälukiibitootja Micron Technology
jätkas oma kaotusteseeriat ning kirjutas maha 369 miljonit dollarit
mälukiipidega seoses.
Micron on juba viimased kaks aastat teatanud kahjumist, kuna mälukaartide hinnad on ülepakkumise tõttu langenud ning sellel ei näi lõppu tulevat.
Fiskaalaasta esimene kvartal, mis lõppes 4. detsembriga, lõppes ettevõtte jaoks 706 miljoni dollari suuruse kahjumiga ehk 91 USA senti aktsia kohta (7,73 miljardit krooni). Aasta tagasi saadi 262 miljonid dollarit kahjumit ehk 34 senti aktsia kohta. Käive kukkus 8,7% 1,4 miljardi dollarini (15,33 miljardit krooni).
Kasumimarginaalid langesid miinusesse 32%. Aasta tagasi olid marginaalid plussis 0,3%. See tähendab, et ettevõte müüs produkte tugevalt alla selle, palju kulus tal raha nende valmistamiseks.
DRAM mälude müük kasvas 35% ja nende mälutüübi keskmine hind langes 34%. Micron on ainuke USA ettevõtte, kes toodab veel DRAM mälu. NAND flash-mälu müük kasvas 40% ja keskmine hind kukkus 24%.
DRAM mälu kasutatakse personaalarvutites ning NAND mälu leiab näiteks MP3 pleierites ning digitaalkaamerates. Micron genereerib 50% oma käibest personaalarvuti kiipe tootes.
Micron teatas oktoobris, et koondab maailmas 15% oma tööjõust järgneva kahe aasta jooksul ning sulgeb Idaho NAND kiibitootmise. Samuti on vähendatud tegevjuhtide palku 20% võrra.